वैज्ञानिक एक ऐसा स्पेस सूट तैयार कर रहे हैं, जिससे अंतरिक्ष यात्रियों को अवसाद से बचाया जा सकेगा। वैज्ञानिकों ने इसे हैप्पी स्पेस सूट नाम दिया है। वैज्ञानिकों के मुताबिक, यह स्पेस सूट अंतरिक्षयान के माहौल को सुधारने के लिए समय के साथ-साथ प्रतिक्रिया देने के अलावा उसे पहनने वाले के मिजाज को भी दुरुस्त करेगा। अमेरिका की फ्रलोरिडा पॉलिटेक्निक यूनिवर्सिटी के शोधकर्ताओं के मुताबिक अंतरिक्ष यात्र के दौरान अवसाद होना एक बड़ी समस्या है। अपर्याप्त व्यायाम, बहुत देर तक रोशनी के संपर्क में रहने और नींद की कमी जैसे कई कारणों से अंतरिक्ष यात्री बुरी तरह प्रभावित होते हैं। इस कारण उन्हें अवसाद हो सकता है।1स्मार्ट सेंसरी स्किन (एस 3) कहलाने वाली यह तकनीक वायरलेस सेंसर के जरिए अंतरिक्ष यात्रियों में भावनात्मक व शारीरिक कमियों का पता लगाएगी। ये सेंसर फिर माहौल में सुधार करने के लिए तुरंत प्रतिक्रिया भेजेंगे और प्रत्येक यात्री की जरूरत के हिसाब से वातावरण को अनुकूल बनाया जाएगा। इन सुधारों में तापमान, रोशनी से संपर्क, रोशनी के रंग और ऑक्सीजन के स्तर में बदलाव शामिल हैं।